ORDENANZA UTILIZACIÓN DAS VIVENDAS DE EMERXENCIA SOCIAL
ADMINISTRACIÓN LOCAL — Municipal — Ponteareas (Ordenanzas e Regulamentos, 21/10/2016)

Ao non producirse reclamacións contra a aprobación inicial da ORDENANZA REGULADORA DOS CRITERIOS DE ADXUDICACIÓN, NORMAS DE FUNCIONAMENTO E UTILIZACIÓN DAS VIVENDAS DE EMERXENCIA SOCIAL, aprobado pola Corporación Municipal en sesión plenaria do 19 de xullo de 2016 queda elevado o acordo a definitivo, cuio téxto íntegro é o seguinte: O Concello de Ponteareas, é arrendatario de vivendas co fin de cede-lo seu uso a persoas en situación de emerxencia social. Dada a situación sobrevida en que poidan atoparse as persoas e/ou familias que por determinadas causas ven obrigadas a abandonar o seu domicilio habitual, o Concello optou por ceder esas vivendas de Emerxencia Social, para permitir o aloxamento inmediato e provisional das mesmas. Nun futuro as vivendas en propiedade do Concello serán destiñadas ó dito uso como un instrumento mais á integración social, asegurando unhas condicións de vivenda ás persoas que presentan unha situación económica con recursos insuficientes para acceder ao mercado de vivenda en aluguer. A Lei Reguladora de Bases de Réxime Local, ao falar das competencias das entidades locais, establece, que o municipio para a xestión dos seus intereses no ámbito das súas competencias, poida promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal. Unha das actividades da competencia municipal que vén satisfacer as necesidades e aspiracións da comunidade veciñal, á vez que se cumpre un precepto constitucional, é a de promover as condicións necesarias e establecer normas pertinentes para facer uso efectivo do dereito de gozar e dispor unha vivenda digna e adecuada ás súas necesidades. Constatouse que as necesidades dunha vivenda digna e adecuada son moitas e o numero de vivendas de que se dispón é moito menor, polo que mediante a presente ordenanza créase un rexistro de solicitantes de vivendas sociais, como instrumento para coñecer a demanda real de poboación susceptible de aloxamento en vivendas sociais e as súas condicións socioeconómicas. É obxecto da presente ordenanza: — A regulación das condicións, requisitos de acceso e réxime de uso para a ocupación temporal das vivendas de Emerxencia Social de titularidade municipal, que ten por finalidade dar aloxamento a aquelas persoas e/ou familias que se atopen nas circunstancias que posteriormente se desenvolven e que por diversas causas, quedaron sen acubillo e requiren un aloxamento inmediato e provisional. Destinaranse a vivendas de emerxencia social as que o concello ten en propiedade e outras que éste xestione.1.—Os inmobles nos que se sitúan as vivendas destinadas a Emerxencia Social, teñen a natureza xurídica de bens de dominio público destinados a un servizo público, polo que tanto os acordos de ocupación temporal das vivendas de Emerxencia Social terán natureza administrativa e rexeranse polas súas propias cláusulas, por esta Ordenanza e, no non disposto anteriormente, pola normativa de dereito administrativo, sen prexuízo da aplicación supletoria da normativa de dereito civil, no que non se opoña ao anterior.2.—O Concello de Ponteareas, disporá das facultades que outorga a normativa administrativa aos municipios para a interpretación e modificación, por razóns de interese público, do establecido na presente ordenanza e será competente para a resolución de cantas cuestións expóñanse en relación cos mesmos, a Xurisdición Contencioso-Administrativa. Terán acceso ao ingreso na vivenda de Emerxencia Social as persoas e/ou unidades familiares que o soliciten e que acrediten cumprir os seguintes requisitos: 1.—Ser o solicitante maior de idade ou menor emancipado/a e figurar inscrito/a en o padrón de habitantes do municipio de Ponteareas, cunha antelación dun ano, á data de formalización da solicitude.2.—Que se atopen en situación de necesidade de acubillo inmediato por mor de: En todo caso, a concorrencia de calquera destes motivos ha de ir unida á efectiva falta de recursos económicos cos que a unidade familiar puidese paliar de forma inmediata a súa necesidade de vivenda.3.—Cando a vivenda estivese desocupada e existisen solicitudes de máis dunha persoa ou unidades familiares que cumpran, en principio, os requisitos necesarios para ser beneficiarias do uso da mesma, darase prioridade ao solicitante con menores ingresos ponderados anuais e con menores de 3 anos a cargo. O prazo de estancia na vivenda de emerxencia non será superior a seis meses, polo que, finalizado devandito prazo, cesará automaticamente o dereito á ocupación da vivenda. Poderá prorrogarse de xeito excepcional outros seis meses, previo informe das traballadoras dos servizos sociais. A ocupación ten carácter temporal.1.—A persoa ou unidade familiar necesitada da vivenda de Emerxencia deberá formalizar unha solicitude no Rexistro Xeral do Concello de Ponteareas, sendo imprescindible que a persoa ou persoas atópense comprendidas nalgunha das circunstancias sinaladas no artigo 3. Xunto coa solicitude, ou en caso de presentarse esta con urxencia no prazo de 5 días (Articulo 6 da presente Ordenanza), deberán presentar a documentación que lle poida ser esixida polo Concello.2.—Recibida a solicitude de ingreso, as áreas que correspondan redactarán o informe preceptivo da súa competencia no que se valorará a situación das persoas solicitantes.3.—Visto os informes municipais que procedan no seu caso, coa inmediatez que sexa necesaria, mediante Resolución de Alcaldía, resolverase sobre a solicitude de ingreso temporal na vivenda.4.—No caso de que non se dite resolución definitiva favorable, as persoas solicitantes non poderán ter acceso á vivenda. Naquelas situacións nas que se precise o ingreso urxente e inmediato dalgunha/as persoa/s na vivenda de Emerxencia, mediante Resolución de Alcaldía, poderase autorizar provisionalmente a entrada na vivenda da/s persoa/s que se estimen oportunas, mesmo aínda cando non se formalizou a solicitude nin presentado a documentación preceptiva. Inmediatamente despois, darase inicio ao procedemento establecido no artigo anterior até a súa resolución definitiva, en caso de non cumprir os requisitos establecidos na presente Ordenanza deberá abandonar a vivenda no prazo de 48 horas desde a súa posta en coñecemento.1.—A persoa beneficiaria deberá abonar unha Taxa mensual establecida na Ordenanza fiscal, en concepto de gastos de conservación e mantemento da vivenda de emerxencia social.2.—Así mesmo deberá custear os gastos da súa manutención, os gastos de comunidade e os gastos que se ocasionen polos servizos da vivenda (auga, luz, lixos,.). 3.—En todo caso, estas obrigas estarán supeditadas ás posibilidades das persoas beneficiarias. A tal efecto elaborarase un baremo en función da súa situación económica e social de cara a establecer a porcentaxe da taxa e gastos de vivenda que deberán aboar. Esta porcentaxe quedará establecida entre o 0% e o 100%. 1.—Dereitos: 2.—Deberes: Previamente á ocupación temporal da vivenda de Emerxencia Social a persoa beneficiaria, terán que asinar o documento, segundo modelo normalizado. No proceso de cesión da vivenda formalizarase a contratación dun seguro(se fose preciso) que cubra os danos que ocasionen os residentes nas vivendas.1.—O dereito á ocupación temporal da vivenda de Emerxencia Social revisarase, de xeito automático, transcorridos seis meses. Cesará, asemade, automaticamente a petición voluntaria da persoa beneficiaria.2.—Poderá acordarse a revogación da autorización para a ocupación temporal, estando vixente o prazo de cesión, pola concorrencia dalgunha das seguintes causas: A revogación da autorización de ocupación temporal, resolverase, por resolución de Alcaldía, previa audiencia ao interesado, por prazo mínimo de dez días.3.—Unha vez extinguido automaticamente o dereito de ocupación temporal da vivenda de Emerxencia Social ou declarada formalmente a revogación da autorización de ocupación, así como no caso de que a Alcaldía non resolva definitivamente a autorización, a persoa interesada deberá abandonalo e deixalo libre e nas mesmas condicións en que o atopou, no prazo de 48 Horas entregando as chaves no Concello.1.—De acordo co artigo 5 da Lei Orgánica 15/1999, de 13 de decembro, de Protección de Datos de Carácter Persoal, quedan informados/as de que os datos persoais rexistrados na solicitude incorporaranse a un ficheiro responsabilidade do Concello de Ponteareas inscrito na Axencia Española de Protección de Datos coa finalidade de xestionar as vivendas que se regulan nestas bases. Todos os datos solicitados son necesarios para atender a solicitude de acceso á vivenda municipal e o feito de presentala presupón a autorización para o acceso á súa obtención, consulta e emisión de documentos. Os dereitos de acceso, rectificación, cancelación e oposición poden exercitarse dirixíndose ao Concello de Ponteareas.2.—Doutra banda, suporá a autorización ao Concello de Ponteareas para que os datos de carácter persoal, económicos e sociais que se integren en ficheiros automatizados, poidan ser utilizados para outros fins tales como a produción de estatísticas ou a investigación científica, nos termos previstos pola normativa vixente en materia de protección de datos de carácter persoal. Os importes a que se fai referencia na presente Ordenanza e que non veñan fixados por outros organismos públicos actualizaranse anualmente en función do IPC de Galicia publicado polo Instituto Nacional de Estatística, que haxa no ano transcorrido (variación do IPC nos 12 meses anteriores que corresponden ao período dun ano completo). A adxudicación das vivendas alugadas polo Concello á entrada en vigor desta Ordenanza con destino a emerxencia social, así como as obrigas e dereitos das partes, regularase pola presente Ordenanza. A presente Ordenanza entrará en vigor a partir da publicación do seu texto íntegro no BOP. RECURSOS.— Contra a presente disposición xeral os interesados poderán interpor recurso contencioso-administrativo no prazo de dos meses contados a partir do día seguinte ao da publicación deste anuncio no Boletin Oficial da Provincia ante a Sala do Contencioso-Administrativo do Tribunal Superior de Xusticia de Galicia. Ponteareas,30 de setembro de 2016.—O Alcalde, Xosé Represas Giráldez.